**Kúpna zmluva**

**Predávajúci :**

Obec Švedlár, zastúpená starostom obce p. Vladimírom Končíkom,

 053 34 Švedlár č. 87,

 IČO: 329681,

 DIČ: 2021259471

 ďalej len ,,predávajúci “

**Kupujúci :**

 Áron Plachetka rodený Plachetka, narodený , rodné

 číslo : , trvale bytom 053 34 Švedlár č. 448, štátny

 občan Slovenskej republiky .

**ďalej len „kupujúci “,**

uzavreli v zmysle § 588 a nasl. Občianskeho zákonníka túto kúpnu zmluvu :

**I.**

 Predávajúci je výlučným vlastníkom nehnuteľnosti nachádzajúcej sa v katastrálnom území Švedlár, zapísanej v katastri nehnuteľností vedenom na Okresnom úrade Gelnica, katastrálnom odbore a to parcely registra ,, C” číslo 731, zastavané plochy a nádvoria o výmere 432 m2  zapísanej na liste vlastníctva 1, katastrálne územie Švedlár, obec Švedlár, okres Gelnica .

**II.**

Predmetom zmluvy je podľa GP č. 34605045-110/2019,vyhotoveného dňa 13.9.2019, Rastislavom Špitzom, geodetom, Helcmanovce 314, IČO : 34 605 045 :

časť parcely o výmere 41m², ktorá sa odčleňuje od parcely registra ,,C” číslo 731 – zastavané plochy a nádvoria, uvedenej v článku I. tejto zmluvy a pričleňuje sa k parcele registra C , číslo 732/1 , zastavané plochy a nádvoria o výmere 458m2 .

Predávajúci touto zmluvou vyššie uvedenú nehnuteľnosť odpredáva a kupujúci túto nehnuteľnosť kupuje v celosti do svojho výlučného vlastníctva .

**III.**

 Kúpna cena predávajúceho je stanovená na základe uznesenia Obecného zastupiteľstva vo Švedlári zo dňa 13.11.2019, pod číslom 117/2019/XI. nasledovne: 41m2 x 1,- € = 41,- €, slovom: štyridsaťjeden eur . Sumu je povinný kupujúci zaplatiť naraz, alebo v splátkach, pričom prvá splátka vo výške 20,50- eur bude zaplatená pri podpise zmluvy, zvyšná časť vo výške 20,50,- eur musí byť vyplatená do jedného roka od podpisu zmluvy, na účet Obecného úradu vo Švedlári zriadeného v Slovenskej sporiteľni , a.s. , IBAN : SK54 0900 0000 0050 7302 0849 , prípadne do pokladne obecného úradu.

 **IV.**

Kupujúci prehlasuje, že v čase kúpy nehnuteľnosti je mu známy stav kupovaných nehnuteľností. Predávajúci prehlasuje, že na kupovaných nehnuteľnostiach neviaznu žiadne dlhy , vecné bremená ani iné právne vady.

 **V.**

Kupujúci nadobudne vlastníctvo k nehnuteľnosti vkladom do katastra nehnuteľností na Okresnom úrade Gelnica, katastrálnom odbore . Na základe dohody zmluvných strán návrh na zápis vkladu vlastníckeho práva predávaných nehnuteľností podá kupujúci. Náklady spojené s uzavretím tejto zmluvy ako aj správny poplatok za návrh za vklad znáša kupujúci.

**VI.**

 1. Účastníci zmluvy prehlasujú, že sú spôsobilí k právnym úkonom, že zmluvu uzatvárajú po vzájomnom prejednaní podľa ich pravej vôle slobodne a vážne, zrozumiteľne a určite, nie v tiesni a za nápadne nevýhodných podmienok. Zmluvné strany potvrdzujú autenticitu tejto zmluvy svojimi podpismi.

2. Kupujúci podpisom tejto zmluvy zároveň dávajú súhlas obci podľa zákona č. 18/2018 Z. z. o ochrane osobných údajov v znení neskorších predpisov na spracúvanie ich osobných údajov uvedených v úvode tejto zmluvy pre potreby vnútorných evidencií obce bez časového obmedzenia. Odvolanie súhlasu musí byť písomné a doručené obci.

3.Ostatné právne vzťahy touto zmluvou výslovne neupravené sa riadia príslušnými ustanoveniami Občianskeho zákonníka.

4. Zmluva sa vyhotoví v  5 vyhotoveniach, pričom obec obdrží 2 vyhotovenia a kupujúci 3 .

5. Prílohou tejto zmluvy, ktorá tvorí jej neoddeliteľnú súčasť je výpis z uznesenia Obecného zastupiteľstva obce Švedlár zo dňa 13.11.2019, ktorým bol schválený prevod nehnuteľnosti podľa tejto zmluvy.

6. Zmluva je platná dňom jej podpísania zmluvnými stranami, je zverejňovaná na webovom sídle v súlade so zákonom č.211/2000 Z. z. o slobodnom prístupe k informáciám a o zmene a doplnení niektorých zákonov ( zákon o slobode informácií) a účinnosť nadobúda rozhodnutím Okresného úradu, katastrálneho odboru o povolení vkladu.

Švedlár, dňa 22. novembra 2019

\_\_\_\_\_\_\_\_\_\_\_\_\_\_\_\_\_\_\_\_\_\_\_ –––––––––––––––––––––––

 za predávajúceho kupujúci

 Vladimír Končík Áron Plachetka

 starosta obce